b'\n_START_ARTICLE_\nMedalja\n_START_PARAGRAPH_\nMedalja ali tudi kolajna (ang. Medal, ita. Medaglia, fra. m\xc3\xa9daille, lat. metallum) je plo\xc5\xa1\xc4\x8dat, obi\xc4\x8dajno okrogel kovinski predmet z reliefno podobo ali napisom. Izdelana je po navadi iz naj\xc5\xbelahtnej\xc5\xa1ih kovin, torej iz zlata, srebra, brona, svinca. Medalje so bile sprva ulite, kasneje nekje v 16. stoletju so jih kovali, od 19. stoletja dalje pa so jih za\xc4\x8deli izdelovati z galvaniziranjem._NEWLINE_Medalje se v sodobnem \xc4\x8dasu najpogosteje uporablja kot odlikovanje v \xc5\xa1portu z namenom nagrajevanja najuspe\xc5\xa1nej\xc5\xa1ih posameznikov in ekip. Poznamo pa \xc5\xa1e druge vrste medalj kot so voja\xc5\xa1ke, dr\xc5\xbeavni\xc5\xa1ke, spominske in druge._NEWLINE_Izdelovalec medalj se imenuje medaljist (ang. Medalist), taisti naziv pa se uporablja tudi za izdelovalca plaket, zna\xc4\x8dk, kovancev in podobnih draguljarskih izdelkov.\n_START_SECTION_\nIzvor\n_START_PARAGRAPH_\nPrvi zgodovinski vir izvora medalje sega v \xc4\x8das \xc4\x8detrtega stoletja pred na\xc5\xa1im \xc5\xa1tetjem. Tristo let kasneje je zgodovinar Jo\xc5\xbeef Flavij objavil spis o tem kako je Aleksander Veliki takrat nagradil za pomo\xc4\x8d hebrejskega sve\xc4\x8denika. Le temu je v nagrado podelil zlati gumb. Kasneje so podobno ravnali tudi Rimljani in ravno od tedaj je ta sistem nagrajevanja razvit.\n_START_SECTION_\nVoja\xc5\xa1ke medalje\n_START_PARAGRAPH_\nStari Rimljani so svoje voja\xc5\xa1ke medalje imenovali\xc2\xa0\xc2\xbbphalera\xc2\xab. Podeljevali so jih svojim vojakom kot nagrado za njihovo slu\xc5\xbeenje, le ti pa so jih nosili na svojih prsih, da so bile opazne. \xc5\xbde tedaj so poznali tako zlate kot tudi srebrne in bronaste v tem vrstnem redu po pomembnosti._NEWLINE_V sodobnem \xc4\x8dasu je med bolj poznanimi medaljami tista, ki jo podeljujejo v ZDA, kot najvi\xc5\xa1jo nagrado svojim vojakom za njihov pogum v spopadu. Le ta se imenuje Medalja \xc4\x8dasti (ang. Medal of Honor).\n_START_SECTION_\nDr\xc5\xbeavni\xc5\xa1ke medalje\n_START_PARAGRAPH_\nDr\xc5\xbeave po celem svetu uporabljajo medalje in druge vrste nagrad kot priznanja posameznikom in skupinam ljudi za njihave posebne zasluge na razli\xc4\x8dnih podro\xc4\x8djih delovanja. Tako poznamo na primer medalje za diplomatske zasluge, ki jih podeljujejo dr\xc5\xbeave svojim in tujim diplomatom za utrjevanje meddr\xc5\xbeavni\xc5\xa1kih vezi. Dr\xc5\xbeavni\xc5\xa1ke medalje se lahko podeli tudi \xc5\xa1portnikom, \xc4\x8de se tretira da so njihovi dose\xc5\xbeki prispevali k mednarodni prepoznavi neke dr\xc5\xbeave.\n_START_SECTION_\nVrste \xc5\xa1portnih medalj po vrednosti\n_START_PARAGRAPH_\nKot nagrajevanje najbolj\xc5\xa1im \xc5\xa1portnikom se poleg drugega uporablja sistem podeljevanja medalj. Le te se podeli prvim trem najbolj\xc5\xa1im, je pa mo\xc5\xbeno, da se v primerih izena\xc4\x8denosti posamezne medalje podeli ve\xc4\x8d \xc5\xa1portnikom. Obstajajo pa celo izjemni primeri kot na primer v judu kjer je navada, da se bronasta podeli dvema judoistoma._NEWLINE_Na koncu vsakega tekmovanja se odvije ceremonialni dogodek, ki se imenuje podelitev medalj. To je prireditev na kateri se posamezne medalje razdeli med tiste, ki so si jih prislu\xc5\xbeili. \xc5\xa0portnike, ki so jih prejeli pa imenujemo dobitniki ali nosilci medalj. Tako se prvouvr\xc5\xa1\xc4\x8denemu lahko prilepi naziv nosilec zlate medalje. \xc5\xa0e nadalje se lahko k temu nazivu pridoda ime nekega tekmovanja na katerem se je prireditev odvijala. Tako se na primer prvi na olimpijskih igrah imenuje nosilec zlate olimpijske medalje.\n_START_SECTION_\nSrebrna medalja\n_START_PARAGRAPH_\nJe drugo najvi\xc5\xa1je odlikovanje pri ve\xc4\x8dini tekmovanj, ki se podeljuje drugouvr\xc5\xa1\xc4\x8denim. Delali so jih (in jih) na enak na\xc4\x8din kot zlato, le da so to prevlekli s srebrom.\n_START_SECTION_\nBronasta medalja\n_START_PARAGRAPH_\nV ve\xc4\x8dini tekmovanj najni\xc5\xbeje odlikovanje namenjeno tretjeuvr\xc5\xa1\xc4\x8denim. Tudi te so delali (in jih delajo) na enak na\xc4\x8din kot prvi dve le, da je ta prevle\xc4\x8dena z bronom.'